b'\n_START_ARTICLE_\nZmaj\xc4\x8dek Jami v Postojnski jami\n_START_SECTION_\nPomen imena\n_START_PARAGRAPH_\nGlavna literarna oseba zmaj, se je imenoval Jami, ker je \xc5\xbeivel v Postojnski jami in so ga preprosto poimenovali po rodnem kraju.\n_START_SECTION_\nOpis glavne literarne osebe\n_START_PARAGRAPH_\nZmaj\xc4\x8dek Jami je bil na pogled zelo stra\xc5\xa1en, bil je velik in rde\xc4\x8d. Na dolgem vratu je imel majhno glavo z velikimi o\xc4\x8dmi in ogromnimi u\xc5\xa1esi. Imel je dolg rep in na velikanskih tacah le dva kremplja. Vendar le na pogled je bil Jami podoben svojim prijateljem in sorodnikom, saj ni rad stra\xc5\xa1il ljudi in bruhal ogenj, nasprotno \xc5\xbeelel si je postati \xc4\x8dlovek, da se ga ljudje ne bi bali. Bil je zelo miren in plah, a njegova lahkomiselnost in naivnost ga je kasneje izdala.\n_START_SECTION_\nPomen glavne literarne osebe\n_START_PARAGRAPH_\nZmaj\xc4\x8dek Jami ni hotel nobenemu \xc5\xbeivemu bitju ni\xc4\x8d hudega, \xc5\xbeelel si je le veliko prijateljev. Ker jih je izgubil, so mu pomagali majhne \xc5\xbeivali v jami, s katerimi se je spoprijateljil in jim pomagal pri varovanju biserov.\n_START_SECTION_\nSimbol zmaja\n_START_PARAGRAPH_\nV vzhodnih kulturah zmaj simbolizira sre\xc4\x8do. Na zahodu pa je za razliko v pravljicah vedno upodobljen kot zlobni zmaj, katerega mora premagati dobri princ, da pride do lepe kralji\xc4\x8dne. Na vzhodu zmaji veljajo za junake, na zahodu pa zlobne po\xc5\xa1asti. V pravljicah so zmaji najve\xc4\x8dkrat prikazani kot veliki zlobni ogenj-bruhajo\xc4\x8di stvori z velikimi zobmi in po navadi v slu\xc5\xbebi zlobnih \xc4\x8darovnic. Vedno so inteligentni in ubogajo ukaze._NEWLINE_Simbol zmaja v kr\xc5\xa1\xc4\x8danstvu pomeni zlobno osebnost, zaradi povezovanja s hudi\xc4\x8dem (raz\xc5\xa1irjeno predvsem v Evropi). Poganska razlaga simbolizira zmaja kot za\xc5\xa1\xc4\x8ditnika (pripisujejo mu mo\xc4\x8d in zvitost), primer je vali\xc5\xbeanski zmaj Y Ddraig Goch (dobesedno rde\xc4\x8di zmaj), ki nastopa tudi v dr\xc5\xbeavni zastavi Walesa. Dana\xc5\xa1nji grbi z zmaji izhajajo iz heraldi\xc4\x8dnega simbola, ki se je sprva pojavil na \xc5\xa1\xc4\x8ditih srednjeve\xc5\xa1kih vitezov.\n_START_SECTION_\nVsebina\n_START_PARAGRAPH_\nZmaj\xc4\x8dek Jami je kot drugi zmaji \xc5\xbeivel v Postojnski jami. Nekega dne pa je reka Pivka tako poplavila, da je odplaknila vse zmaje, razen Jamija, ki je po hribu nad jamo nabiral ro\xc5\xbee. Postal je osamljen in za\xc4\x8del jokati. Zasmilil se je hro\xc5\xa1\xc4\x8du Drobnovratniku, ki mu je predstavil svoje prijatelje. Spoprijateljili so se, ko so spoznali, da je Jami prijazni zmaj. Zaupali so mu skrivnost o biserih globoko v skrivnih jamah Postojnske jame, katere so sami varovali. Jamski biseri so bili za\xc4\x8darani in \xc4\x8de bi si jih kdo drznil ukrasti, bi ga skrivna sila potegnila v najbolj oddaljeno in temno votlino brez izhoda. Hro\xc5\xa1\xc4\x8di so zmaja prosili za pomo\xc4\x8d pri varovanju biserov, saj jih je \xc5\xa1krat \xc5\xa0vigelj hotel ukrasti. Jami je stra\xc5\xbeil bisere, a postal je zelo zaspan in ulegel se je na zaboje z biseri in glasno zasmr\xc4\x8dal. Sli\xc5\xa1al ga je \xc5\xa1krat \xc5\xa0vigelj in pri\xc5\xa1el pogledat kaj se dogaja. Ko je ravno hotel izmakniti nekaj biserov, se je Jami prebudil in ga zagrabil za roko. \xc5\xa0krat \xc5\xa0vigelj pa je Jamija hotel prelisi\xc4\x8diti, \xc4\x8de\xc5\xa1 da mu izpolne najve\xc4\x8djo \xc5\xbeeljo, \xc4\x8de mu pusti vzeti nekaj biserov. \xc4\x8ceprav so hro\xc5\xa1\xc4\x8di Jamija opozorili naj ne nasede \xc5\xa1kratovim la\xc5\xbeem, je Jami povedal, da je njegova najve\xc4\x8dja \xc5\xbeelja postati \xc4\x8dlovek. In \xc5\xa0vigelj ga je res za\xc4\x8daral, vendar ne v \xc4\x8dloveka, temve\xc4\x8d v \xc4\x8dlove\xc5\xa1ko ribico. Potem si je napolnil \xc5\xbeepe z biseri in izginil. Hro\xc5\xa1\xc4\x8di so Jamiju odpustili njegovo naivnost, \xc5\xa1krat \xc5\xa1vigelj pa je bil za vedno ujet v temni votlini.\n_START_SECTION_\nInterpretacija\n_START_PARAGRAPH_\nV pravljici se pojavi motiv zmaja, ki je bolj\xc5\xa1i in prijaznej\xc5\xa1i od ostalih zmajev. Prisotno je tudi \xc4\x8darovni\xc5\xa1tvo in vra\xc5\xbeeverje (ljudje so v jamo metali jagnjeta in teleta v strahu da jih zmaji ne bi po\xc5\xberli), kar je zna\xc4\x8dilno za pravljico. Kraj dogajanja je Postojnska jama, katero ime se pojavlja v pravljici, pojavlja pa se tudi ime reke Pivke in hriba Sovi\xc4\x8d.'